วิกฤตศรัทธา CAZ ลามต่อ! ราคาดิ่ง 15% ทรุดทำนิวโลว์ 5 วันรวด
วิกฤตศรัทธา CAZ ลามต่อ! ราคาดิ่ง 15% ทรุดทำนิวโลว์ 5 วันรวด โดย ณ เวลา 15.23 น. อยู่ที่ระดับ 2.08 บาท ลบ 0.30 บาท หรือ 12.61% ด้วยมูลค่าซื้อขาย 24.95 ล้านบาท 
วิกฤตศรัทธา CAZ ลามต่อ! ราคาดิ่ง 15% ทรุดทำนิวโลว์ 5 วันรวด โดย ณ เวลา 15.23 น. อยู่ที่ระดับ 2.08 บาท ลบ 0.30 บาท หรือ 12.61%
26 เม.ย. 2562

ผู้สื่อข่าวรายงานว่า บริษัท ซี เอ แซด (ประเทศไทย) จำกัด (มหาชน) หรือ CAZ ณ เวลา 15.23 น. อยู่ที่ระดับ 2.08 บาท ลบ 0.30 บาท หรือ 12.61% ด้วยมูลค่าซื้อขาย 24.95 ล้านบาท โดยระหว่างวันราคาปรับตัวลงทดสอบระดับต่ำสุด 2.04 บาท หรือลดลง 15% และเป็นการทำนิวโลว์ 5 วันติด หากนับตั้งแต่หุ้นปรับตัวลงที่ระดับ 2.56 บาท เมื่อวันที่ 22 เม.ย.62

ทั้งนี้ ราคาหุ้น CAZ ปรับตัวลงต่ำสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 22 ม.ค.2562 โดยมีราคา IPO อยู่ที่ระดับ 3.90 บาท คิดเป็นการปรับตัวลงจากราคา IPO อยู่ 46% 
อนึ่งก่อนหน้านี้มีรายงานข่าวเกี่ยวกับปัญหาขาดสภาพคล่องของ CAZ จากสินทรัพย์หมุนเวียนปัจจุบันที่ระดับ 660.11 ล้านบาท เมื่อเทียบกับหนี้สินหมุนเวียนอยู่ที่ระดับ 830.43 ล้านบาท ซึ่งคำนวนเป็นค่าอัตราส่วนเงินทุนหมุนเวียนหรืออัตราส่วนสภาพคล่อง (Current Ratio) ที่ระดับ 0.79 เท่า อีกทั้งอัตราส่วนหนี้สินต่อส่วนของเจ้าของ (D/E Ratio) อยู่ที่ระดับ 6.1 เท่า สะท้อนถึงความสามารถในการชำระหนี้ต่ำเกินค่ามาตรฐาน
ขณะที่ได้มีการสอบถามไปยังบริษัท โดย นายซุง ซิก ฮอง ประธานเจ้าหน้าที่บริหาร CAZ เปิดเผยว่า หลังจากเมื่อวันที่ 28 มี.ค. 2562 มีข่าวลือเกี่ยวกับบริษัทว่ามีปัญหาขาดสภาพคล่อง โดยบริษัทขอปฏิเสธเกี่ยวกับข่าวลือดังกล่าวไม่เป็นความจริง และบริษัทยังมีสภาพคล่องทางการเงินสำหรับการดำเนินธุรกิจ พร้อมทั้งยังไม่ได้ประสบปัญหาทางเงิน
ทั้งนี้จากงบแสดงฐานะทางการเงินวันที่ 31 ธ.ค. 2561โดยบริษัทมีหนี้สินหมุนเวียนอยู่ที่ 830.43 ล้านบาท ประกอบด้วย เงินรับล่วงหน้าจากโครงการก่อสร้างจำนวน 422.43 ล้านบาท ซึ่งถือเป็นหนี้สินที่บริษัทไม่มีภาระในการจ่ายชำระคืน รวมถึงจะทยอยรับรู้รายได้ตามขั้นตอนความสำเร็จของงาน
อีกทั้งเมื่อนำหนี้สินที่เกิดจากเงินรับล่วงหน้าค่าก่อสร้างและรายได้ก่อสร้างรับล่วงหน้าจำนวน 422.43 ล้านบาท และหักออกจากหนี้สินหมุนเวียนตามงบการเงิน 840.43 ล้านบาท ทำให้บริษัทมียอดคงเหลือของหนี้สินหมุนเวียนอยู่ที่ 418 ล้านบาท และเมื่อนำมาเปรียบเทียบกับสินทรัพย์หมุนเวียนจำนวน 660.11 ล้านบาท ทำให้บริษัทมีอัตราส่วนสภาพคล่องอยู่ที่ระดับ 1.58 เท่า
อย่างไรก็ตาม ตามข่าวที่ได้มีการชี้แจงนั้น ยังไม่มีความชัดเจนในเรื่องรายละเอียดของโครงการจากเงินรับล่วงหน้าที่กล่าวอ้างออกมาอย่างเป็นทางการส่งผลให้เป็นปัจจัยกดดันราคาหุ้นให้ปรับตัวลดลงอย่างต่อเนื่อง